نومبر 2015ء کے پیرس حملے

13 نومبر 2015ء کی شام فرانس کے دار الحکومت پیرس اور سینٹ-ڈینس میں اجتماعی قتل اور حملوں کا سلسلہ شروع ہوا۔ حملہ کا آغاز مرکزی یورپی وقت کے مطابق 21:16 کو ہوا، تین علاحدہ علاحدہ دھماکے اورچھ جگہوں پر اجتماعی شوٹنگ کی واردات ہوئیں، اسی کے ساتھ سینٹ ڈینس کے شمالی مضافات میں فرانسیسی سٹیڈیم کے قریب بھی بم دھماکے ہوئے۔ سٹیڈیم کے قریب تین دھماکے ہوئے ہیں، دھماکوں کے وقت سٹیڈیم میں فرانس اور جرمنی کے درمیان میں فٹ بال میچ ہو رہا تھا اور میچ دیکھنے کے لیے فرانس کے صدر فرانسوا اولاند اور وزیر اعظم بھی موجود تھے لیکن انہیں سٹیڈیم سے بحفاظت نکال لیا گیا۔ نیز متعدد مسلح افراد نے 100 سے زائد افراد کو یرغمال بنا لیا اور جب پولیس نے انھیں چھڑانے کی کوشش کی تو ان لوگوں نے یرغمال افراد کو گولیاں مار کر ہلاک کر دیا۔ پولیس حکام کا کہنا ہے کہ دار الحکومت پیرس کے مختلف علاقوں میں مسلح افراد کے حملوں اور دھماکوں میں کم سے کم 40 افراد ہلاک ہوئے ہیں جبکہ فرانسیسی ذرائع ابلاغ نے پولیس کے حوالے سے کہا ہے کہ پیرس کے بٹا کلان تھیٹر میں یرغمال بنائے گئے تقریباً سو افراد کو ہلاک کر دیا گیا۔ پیرس کے ان حملوں میں کل 128 افراد ہلاک اور 250 زخمی ہوئے، جبکہ 99 افراد انتہائی تشویشناک حالت میں ہیں۔ دوسری جانب آٹھ حملہ آور مارے گئے جن میں سات حملہ آوروں نے خودکشی کی ہے۔ ان حملوں کو دوسری جنگ عظم کے بعد فرانس میں پیش آنے والا سب سے ہلاکت خیز واقعہ مانا جا رہا ہے۔

فرانسیسی صدر فرانسوا اولاند نے پیرس میں ہونے والے حملوں کے بعد ٹیلیوژن پر 23:58 (CET) بجے عوام سے خطاب میں کہا کہ شہر میں فوج طلب کر لی گئی ہے اور ملک میں ریاستی طور پر ہنگامی حالت نافذ کر کے فرانس کی سرحد کو عارضی طور پر مقفل کر دیا گیا ہے۔ بعد ازاں شہر میں کرفیو نافذ کر دیا گیا، پیرس میں 71 سال بعد کرفیو نافذ کیا گیا ہے۔ آخری بار 1944ء (دوسری جنگ عظیم کے زمانہ میں) میں کرفیو نافذ کیا گیا تھا۔

14 نومبر 2014ء کو داعش نے ان حملوں کی ذمہ داری قبول کی اور فرانسیسی صدر اولاند نے اسے جنگجویانہ عمل سے تعبیر کیا۔

حوالہ جات

بیرونی روابط 
 Emergency website ۔ French Ministry of the Interior
 Summary and live updates۔ بی بی سی نیوز
 Summary and live updates۔ سی این این
 Summary and live updates۔ نیو یارک ٹائمز
 Live updates۔ France 24
 Live updates۔ دی گارڈین

2015 میں فرانس
2015ء میں حملے
2015ء میں فرانس میں دہشت گردانہ واقعات
2015ء میں قتل عام
پیرس کا پہلا آرونڈسمینٹ
پیرس کا دسواں آرونڈسمینٹ
پیرس کے آرونڈسمینٹ
پیرس میں اکیسویں صدی
پیرس میں دہشت گردانہ واقعات
تاریخ پیرس
حالیہ واقعات از نومبر 2015ء
داعش سے متعلق دہشت گردانہ واقعات
سینٹ-ڈینس
فرانس میں اسلامی دہشت گردی
فرانس میں خودکش بم دھماکے
فرانس میں دھماکے
فرانس میں قتل
فرانس میں قتل عام
فرانس میں وفیات بذریعہ آتشیں اسلحہ
فرانس میں یرغمالی
یرغمالی
ہوٹلوں پر حملے
2015ء میں دھماکے
2015ء میں خون ریزیاں
ویکی ڈیٹا سے مطابقت رکھنے والی مختصر تفصیل
پیرس میں عمارات و ساخات پر حملے
پیرس کاگیارواں آرونڈسمینٹ